钦定古今图书集成/明伦汇编/氏族典/第405卷 > 《廖用贤尚友录》 > 吕子臧
## 钦定古今图书集成/明伦汇编/氏族典/第405卷 > 《廖用贤尚友录》 > 吕子臧

按《唐书吕子臧传》：“子臧，蒲州河东人。隋大业末，为南
阳郡丞。高祖入京师，独子臧坚守。及炀帝已弑，帝使
薛君倩赍诏谕子臧，子臧为故君发丧讫，即送款，就
拜邓州刺史，封南阳郡公。武德初，朱粲新衄，子臧率
兵与马元规并力，元规兵不进。俄而粲众复张，元规
婴城，子臧率麾下数百人赴敌死，城亦陷，元规死之。”